Diari Oficial de la Generalitat Valenciana


Sumari del DOGV 5476, del 23-03-2007 (2007/3490)

RESOLUCIÓ de 14 de febrer de 2007, de la direcció general de Qualitat Ambiental, per la qual s'atorga a l'empresa Wendel Email Ibérica, SA, l'autorització ambiental integrada per a la fabricació d'esmalts ceràmics en el terme municipal de Nules (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/3490


Data del document
:   14-02-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Nules
    * edifici industrial
    * ceràmica
    * empresa privada

Vistos els documents que apareixen en l'expedient 069/05 IPPC, instruït a instàncies de l'empresa WENDEL EMAIL IBÉRICA, SA, a fi d'obtindre l'autorització ambiental integrada per a una fàbrica d'esmalts ceràmics s'emet la present resolució de conformitat amb els següents,  
Antecedents de fet  
Primer. Amb data 17 de juny del 2005, el Sr. Manuel Oliver Martínez en representació de l'empresa WENDEL EMAIL IBÉRICA, SA, amb CIF Y-27.937.807, presenta en la Conselleria de Territori i Habitatge, la sol·licitud d'Autorització ambiental integrada per a una indústria de fabricació d'esmalts ceràmics ubicada en la ctra. N-340, km 44,1 de Nules (Castelló), i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de Nules amb data 14 de març del 2005.  
Segon. Amb data 22 de setembre, la Conselleria de Territori i Habitatge requereix nova documentació a l'empresa, que la presenta amb data 17 de novembre del 2005.  
Tercer. Amb data 1 de març del 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es publica l'anunci en el Diari Oficial de la Generalitat (DOGV núm. 5209).  
Durant el qual no es presenten al·legacions al projecte ni en aquesta Conselleria ni en l'Ajuntament de Nules, i consta en l'expedient certificat de la informació pública.  
Quart. Posteriorment amb dates diverses, l'empresa presenta la documentació complementària aclaridora, a requeriment d'aquesta Conselleria.  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Nules que emet un informe favorable amb data 12 de juliol del 2006.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Sisé. Amb data 3 de juliol del 2006 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el projecte per a l'obtenció de l'autorització ambiental integrada i l'estudi d'impacte ambiental, sempre que es complisquen les condicions que s'adjunten en l'annex II de la present autorització.   
Seté. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe favorable amb data 26 de gener del 2007 respecte a l'abocament zero de les aigües residuals industrials i sanitàries i condicionat a la comprovació de la connexió de la xarxa de pluvials al col·lector del polígon.   
Huité. Amb data 29 de gener del 2007 es realitza el tràmit d'audiència a l'interessat sense haver presentat observacions a la proposta de resolució.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer. Concedir a WENDEL EMAIL IBÉRICA, SA, l'autorització ambiental integrada per a la indústria de fabricació d'esmalts ceràmics i frites, situada en la ctra. N-340, km 44,1 de Nules (Castelló), d'acord amb el Projecte de sol·licitud d'autorització ambiental integrada per a indústria de fabricació d'esmalts ceràmics, de 30 de maig del 2005, i subscrit per la Sra. Aida García Gargallo i el Sr. Casiano García Valls, que queda inscrita en el Registre General d'Instal·lacions IPPC de la Comunitat Valenciana amb el número 060-07/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera  
1.1.1. Emissions canalitzades  
S'inclouen en la present autorització els següents focus d'emissió:  
IDENTIFICACIÓ FOCUS DESCRIPCIÓ  
F-1 Filtre de mànegues mescla  
F-2 Assecador núm. 1  
F-5 Filtre de mànegues compostos  
F-6 Forns 1 i 2  
F-7 Forns 3 i 4  
Els valors límit d'emissió de contaminants provinents de forns de fusió seran els següents:  
CONTAMINANTS LÍMITS D'EMISSIÓ  
Partícules 40 mg/Nm³  
NOx 1600 mg/Nm³  
SO2 25 mg/Nm³  
Clorurs (com HCl) 10 mg/Nm³  
Fluorurs (com HF) 5 mg/Nm³  
Metalls (Classe 1+2) 5 mg/Nm³  
Metalls (Classe 1) 1 mg/Nm³  
O2 referència per a gasos de combustió 15%  
Quant a valors límit d'emissió de contaminants provinents d'altres focus, es complirà:  
CONTAMINANTS LÍMITS D'EMISSIÓ  
Partícules en instal·lacions noves 30 mg/Nm³  
Partícules en instal·lacions existents 40 mg/Nm³  
La periodicitat mínima de control de les emissions en els focus canalitzats, per l'entitat col·laboradora en matèria de qualitat ambiental en cada focus serà la següent, segons el cabal emés:  
Cabal Periodicitat  
Q > 30.000 Nm³/h Anual  
30.000 =Q =10.000 Nm³/h Biennal  
10.000 Nm³/h > Q Triennal  
Es durà a terme un autocontrol de les emissions de partícules, NOx, SO2, clorurs, fluorurs i metalls, amb una freqüència almenys anual, en els focus provinents dels forns de fusió de frites.  
1.1.3. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors establits en la Llei 7/2002 per a zones d'ús industrial són:  
DIÜRN NOCTURN  
70 dB(A) 60 dB(A)  
1.2. Aigües  
1.2.1. Aigües residuals industrials  
La documentació aportada justifica i defineix la inexistència d'abocament d'aigües residuals a domini públic hidràulic (abocament zero).  
Els valors de reciclatge intern o extern d'aigües residuals han de ser superiors al 70% considerant la relació en volum (m³) entre l'aigua reutilitzada i l'aigua residual resultant del procés. El còmput és aplicable a balanços anuals.  
1.2.2. Aigües residuals sanitàries  
Es realitzarà a la xarxa municipal de sanejament, quan siga possible, procedint al buidatge i segellament de les fosses sèptiques.  
1.2.3. Aigües pluvials  
Es conduiran a la xarxa de sanejament de pluvials mitjançant xarxa separativa.  
Ha de presentar a la Direcció General de Qualitat Ambiental, un certificat emés per l'Ajuntament de Nules de la connexió de les aigües sanitàries a la xarxa de clavegueram del polígon, amb indicació de la data amb què es va realitzar la dita connexió, quan dispose d'aquesta.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Cal ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
3. Procediments i mètodes de gestió de residus  
3.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud de la que a continuació es detalla i la producció de taulellets en les instal·lacions del centre productiu detallat en l'annex I siga de l'ordre de 14.530 t/any de frites i 17.900 t/any d'esmalts.  
En el termini d'un mes ha d'aportar original o còpia compulsada dels documents d'acceptació dels residus següents: llots de fosses sèptiques, paper no contaminat, plàstic no contaminat i ferralles fèrriques i no fèrriques, residus i envasos de fusta, dissolvents, mercurials i piles i bateries usades i residus generats durant el manteniment dels carretons. Ha d'indicar les quantitats produïdes d'aquests residus i estimar les quantitats dels residus de revestiments de forns i residus sòlids del tractament de gasos, indicant la classificació com a perillosos o no perillosos.   
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 306/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite. Així mateix ha d'acreditar el pagament de la taxa administrativa corresponent a la pràctica d'inscripció en registres oficials.  
Els residus no perillosos s'entregaran a gestor autoritzat per a aquesta activitat, tal com consta en el projecte.  
D'altra banda, s'autoritza WENDEL EMAIL IBÉRICA, SA per a dur a terme les operacions següents:  
a) Valorització dels residus perillosos següents, generats en el mateix centre productiu, consistent en la introducció d'aquests en el procés de producció:  
- Materials recollits en els filtres de mànegues.   
- Esmalts decantats procedents de la fase de llavada de molins d'esmalts.   
- Frita cristal·litzada decantada en la bassa de primer refredament o arrossegada a la bassa de refredament exterior.   
En el termini d'un mes ha de notificar a la Direcció General de Qualitat Ambiental una estimació de les quantitats valorades en kg/any de cada un dels residus anteriors, com també la codificació de cada un d'aquests residus.  
b) Llavada de recipients contaminats:   
Aquesta llavada es realitzarà mitjançant aigua a pressió en instal·lació coberta i amb sòl impermeable, de manera que la llavada es durà a terme sobre la reixeta, destinant-se les aigües residuals a tractament en la depuradora, juntament amb la resta d'aigües residuals industrials.  
Les quantitats i la codificació dels recipients de llavada seran les següents:  
Residu que s'ha de netejar Recipients contaminats  
Codificació Q5//R3//S36//C15/18//   
 H5// //B4501  
 150110\*  
Nombre d'envasos diaris netejats 10 recipients  
Per a dur a terme aquestes activitats de gestió, el titular ha de complir els requisits següents:  
- La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
- La prestació d'una fiança, l'import de la qual serà el 5% del pressupost de les obres projectades per a les instal·lacions de gestió de residus perillosos, segons el que preveuen els articles 27 i 28 del citat Reial decret.  
- El pagament de la taxa administrativa corresponent a la pràctica d'inscripció en registres oficials.   
Per a aquesta autorització de gestió, s'ha inscrit el centre en el Registre General de Gestors Autoritzats de Residus de la Comunitat Valenciana amb el número 556/G/RTP/CV. No obstant això, el manteniment d'aquest registre queda supeditat a l'acreditació de la formalització de l'assegurança, el depòsit de la fiança i el justificant del pagament de la taxa.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control d'emissions atmosfèriques  
La freqüència dels mesuraments de les emissions serà la indicada en l'apartat 1.1. de la present autorització.  
4.1.1. Control de l'emissió de partícules per font difuses  
8.6.7.8. Emmagatzemament i manipulació de materials pulverulents  
L'emmagatzemament i la manipulació de materials pulverulents es realitzarà en les condicions següents:  
a) Instal·lacions d'emmagatzemament tancades.  
b) Tancar i desempolsar tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Aspirar i espolsar totes les instal·lacions de càrrega de frites.  
4.1.2. Control de l'emissió de contaminants per focus canalitzats.  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000 i l'article 6 del Decret 127/2006.  
7.6.3.6. Sistemes de depuració de partícules  
Han de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent i forns de fusió de frites.  
S'assegurarà el funcionament correcte dels sistemes correctors dels focus que evacuen corrents de gasos provinents dels forns de fusió de frites mitjançant el control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
3.1.1.0. Condicions de presa de mostres i expressió de resultats  
a) Punts de presa de mostra: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols ha de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
e) Les mesures de fluor es realitzaran amb sondes de tefló o material teflonat.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000 i l'article 6 del Decret 127/2006.  
Es realitzaran controls periòdics de les canaletes que transporten l'aigua residual industrial des de tots els focus de generació fins a la bassa d'emmagatzemament, que serà perfectament impermeable.  
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.  
4.3. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i en el cas de residus no perillosos poden emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i han de ser entregats a gestor autoritzat transcorregut aqueix període. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Així mateix emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació que es dóna a cada un d'ells i la relació dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
Cada cinc anys s'ha de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica, d'acord amb el que establix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Es controlarà mitjançant detectors de nivell amb avisador acústic l'ompliment màxim admissible de les basses per a evitar vessaments accidentals.  
Es disposarà d'una canonada de buidatge de la bassa d'acumulació d'aigües industrials residuals, per mitjà de camions cisterna.  
Així mateix, quan es determine el cessament de l'activitat, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 14 de juliol, que s'adjunta en l'annex II de la present resolució.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, es presentarà prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 14 de febrer de 2007.- El director general de Qualitat Ambiental: Jorge Lamparero Lázaro  
ANNEX I  
DESCRIPCIÓ DEL PROJECTE  
WENDEL EMAIL IBÉRICA, SA exerceix des de l'any 1998 l'activitat de fabricació d'esmalts ceràmics a Nules.  
L'empresa pretén instal·lar nous equips de fabricació per a adequar-se a les necessitats mercat.  
L'ampliació prevista es realitzarà en dues fases:  
La primera fase consta de la instal·lació d'un filtre per als forns existents (1 i 2), una torre de refrigeració, un nou forn de frites (3), huit sitges d'emmagatzemament en la planta de mescles, dos molins d'esmaltat, quatre sitges d'emmagatzemament i una planta d'ensacat amb filtre de mànegues.  
En la segona fase s'instal·laran: un nou forn (4), un filtre per als forns 3 i 4, sis sitges emmagatzemament en la planta mescles, una torre de refrigeració i sis sitges d'emmagatzemament de matèria primera.  
La capacitat de producció per als diferents productes és:  
- Frites: 14.530 t/any.  
- Esmalts: 17.900 t/any.  
- Bases serigràfiques : 551 t/any.  
- Esmalts mòlts: 2.237 t/any.  
- Composicions serigràfiques: 580,86 t/any.  
Les matèries primeres majoritàries es transporten per camions cisterna i es descarreguen en quatre sitges exteriors de capacitat 50 m³. Les matèries primeres minoritàries arriben envasades en contenidors flexibles de ràfia o en sacs de plàstic o paper.  
El procés de la frita consisteix en la mescla de matèries primeres, en les proporcions adequades, segons les característiques finals desitjades, seguides d'una fusió a elevades temperatures, i un refredament brusc en submergir-se el material en aigua, donant lloc als vidres de frita.  
La frita obtinguda s'escorre i ensaca per a la seua distribució.  
Es disposa a més de molins de boles per a moldre alguns dels productes que es fabriquen, per a obtindre granulometries apropiades segons el producte que es desitge i un equip d'assecatge per a obtindre un grau òptim d'humitat i micronització.  
Per al control d'emissions atmosfèriques, els forns de frita disposen de filtres de mànegues, de manera que cada filtre recull les emissions de dos forns.  
També es disposaran filtres de mànegues en l'assecador, en la secció de compostos i en la secció de mescles.   
Les aigües sanitàries s'emmagatzemen en dues fosses sèptiques estanques i es retiren de forma periòdica per gestor autoritzat.  
L'aigua de neteja es recull i decanta el producte per a la seua reutilització, conduint-se l'aigua sobrant a la depuradora. L'aigua depurada es reutilitza en la neteja.  
En el procés de frita l'aigua es refreda i recircula a una bassa d'acumulació, i passant a través de les torres de refrigeració existents es refreda i reutilitza en el procés de frita.  
L'aigua resultant d'escórrer la frita produïda es condueix també a la depuradora.  
No existeix per tant l'abocament d'aigües residuals industrials.  
Els residus industrials produïts són reutilitzats en distints processos en tractar-se d'esmalts, frites i barbotines, o retirats per gestor autoritzat.   
ANNEX II  
CONDICIONAT DE LA DECLARACIÓ   
D'IMPACTE AMBIENTAL  
1. Es considera requisit indispensable la connexió a les xarxes municipals de sanejament, i el conseqüent buidatge i segellament de les fosses sèptiques, tal com s'indica en el projecte.  
2. Vista la superació dels nivells sonors establits, s'han d'adoptar mesures correctores suficients per a eliminar aquest impacte i posteriorment, es realitzaran mesuraments que acrediten el compliment dels límits establits.  
3. En el Programa de vigilància ambiental ha d'incloure's la realització de mesuraments periòdics per a comprovar el compliment dels nivells sonors establits i els límits d'emissió a l'atmosfera que s'establisquen i l'acreditació documental d'aquests controls i autocontrols realitzats. Així mateix, s'ha de comprovar documentalment l'adopció i l'execució de les mesures preventives i correctores proposades.  
4. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, han de ser comunicats a l'Àrea d'Avaluació Ambiental de la Secretaria Autonòmica de Territori i Medi Ambient de la Conselleria de Territori i Habitatge que establirà, si cal, l'aplicació de noves mesures correctores.